The Spell trailer: Ασιατικός τρόμος από το σκηνοθέτη του Mind Cage! - HORRORANT
Home / Asian / Headlines / Trailer / The Spell trailer: Ασιατικός τρόμος από το σκηνοθέτη του Mind Cage!
Σεπτεμβρίου 19, 2018 Asian, Headlines, Trailer
Θυμάστε το Mind Cage, το θρίλερ από τη Καμπότζη που παρουσιάσαμε πέρυσι το καλοκαίρι;
Ο σκηνοθέτης Amit Dubey του Mind Cage λοιπόν, είναι έτοιμος να κυκλοφορήσει τη νέα του ταινία τρόμου, The Spell, και πριν αρκετές ημέρες έβγαλε το επίσημο trailer, που ευτυχώς έχει και αγγλικούς υπότιτλους.
Μία νεαρή γυναίκα, η Thida, μετακομίζει με τον σύζυγό της στην εξοχή της Καμπότζης, σε ένα καινούργιο σπίτι.
Η Thida αρχίζει να παρατηρεί νερά που εμφανίζονται στο σπίτι της από το πουθενά, και τρομοκρατείται βλέποντας το νεκρό σώμα της να επιπλέει στην πισίνα.
Θα βρει μια παλιά επιστολή που αποκαλύπτει το μυστικό παρελθόν του συζύγου της.
Μια μυστηριώδης ασθένεια παραλύει τον σύζυγό της και όταν ο γιατρός δεν μπορεί να βοηθήσει, συμβουλεύεται έναν μοναχό.
Ο μοναχός την προειδοποιεί για το σκοτεινό πνεύμα που κυνηγά το σύζυγό της.
Η Thida θα παλέψει σκληρά για να προστατεύσει τον άντρα της από το αμείλικτο σκοτεινό πνεύμα.
Βρίσκει δύναμη στην τεράστια αγάπη της για αυτόν, αλλά θα καταφέρει να τον σώσει;
Το The Spell θα κυκλοφορήσει στη χώρα του στις 5 Οκτωβρίου.